هوتي: ملاکنډ کې ٣٠٠٠٠ میگا واټ بجلي پیدا کیدی شي
بهرین ته وزیراعلی' د سفر په وخت ځائې خلکو د احتجاج په توگه بازار بند کړی وو او تورې بیرغې يي پورته کړې وې. ځائې خلک غوښتنه کوي چې په درال خوړ د جوړیدونکې بند نقشه دې ځکه بدله کړی شې
د پاکستان خیبر پوښتونخوا صوبې اعلی' وزیر امیر حیدر خان هوتي وئیلي ملاکنډ ډویژن کې د ٣٠٠٠٠ میگا واټ بجلۍ پیداکولو گنجائش موجود دی چې په نتیجه کې يي نه یواځې د صوبې بلکه کې د ټول هیواد د توانائي په کمي کې کومک کیدی دی شي او د سیمې پرمختگ هم ممکن کیدی شي. امیرحیدر خان هوتي د سوات په بهرین کې د بجلۍ د پیدوار د پاره د یوبند بنیاد کیښودو دستورې ته وینا کوله. دغه بند به په درال خوړ جوړولی شي. منصوبه به په درې کاله کې د اوه اربه روپو په خرڅ سرته رسیږي. امیر حیدر خان هواتي وویل د بند جوړیدو ورستو به ددې نه هرکال د یو ارب روپو امدن کیږي چې په ځائي توگه د بهرین د پرمختگ په منصوبو به خرڅ کولی شي. هغه زیاته کړه چې د بند په منصوبه کې به غیر ټیکي نوکرۍ ځائی خلکو ته ورکړی کیږي. اعلی' وزیر زیاته کړه چې ملاکنډ ډویژن کې په قدرتي توگه د ٣٠٠٠٠ میگا واټ بجلۍ پیدا کولو گنجائش موجود دی. بهرین ته وزیراعلی' د سفر په وخت ځائې خلکو د احتجاج په توگه بازار بند کړی وو او تورې بیرغې يي پورته کړې وې. ځائې خلک غوښتنه کوي چې په درال خوړ د جوړیدونکې بند نقشه دې ځکه بدله کړی شې چې ددې په نتیجه کې به خوړ کې اوبه اوچې شي او دوې به د کر د پاره د اوبو نه محرومه شي. خو وزیراعلی' وویل په دې حقله به د ځائې خلکو اندیښنې لرې کولی شي. د وزیراعلی' د وینا او په ملاکند ډیژن کې د بجلۍ د پیداوار نورو منصوبه په حقله تفصیل تاسو د وائس اف امریکا ډیوه ریډیو خبریال فیاض ظفر په رپورټ کې دلته اوریدی شۍ: